Interdisciplinarna terenska nastava u Zagrebu

U 7:45 sati smo autobusom krenuli u Zagreb. Iskrcali smo se u blizini Hrvatskog narodnog kazališta i zajedno s razrednicama prošetali do njega. Uz vodstvo dramaturginje Hrvatskog narodnog kazališta razgledali smo unutrašnjost HNK-a. Bili smo u backstageu, odnosno za to odnedavno postoji nova hrvatska riječ, a to je „zapozorje“, vidjeli smo prostorije u kojima se glumci presvlače, šminkaju te pripremaju za svoje predstave. Bili smo na ogromnoj pozornici i na balkonu s kojeg smo imali predivan pogled na zgrade koje okružuju HNK. Od dramaturginje smo čuli mnogo zanimljivosti o HNK-u. Jedna od njih je da je austrijski car Franjo Josip zaspao na prvoj predstavi koja se je izvodila na hrvatskom jeziku.

Nakon razgleda HNK zaputili smo se prema Edukacijskom centru Hrvatskog Crvenog križa. Crveni križ je osnovao Henry Dunant. U Edukacijskom centru Hrvatskog Crvenog križa naučili smo kako održati čovjeka živim do dolaska hitne pomoći, saznali smo kako se ponašati za vrijeme kriznih situacija kao što su poplave, potresi i sl.

Potom smo se tramvajem otputili do Muzeja iluzija. U Muzeju iluzija je bilo nevjerojatno. Najdraža iluzija mi je bila takozvana „beskonačna soba“. Vodič koji nas je upoznavao i informirao o iluzijama nas je čak naučio i nekoliko trikova s kartama.

Na kraju smo posjetili restoran McDonalds u kojem sam se izvrsno najeo. Ovu terensku nastavu ću dugo pamtiti.

Mislav Tomašek, 7.a

Interdisciplinarna terenska nastava u Zagrebu

29. ožujka 2019. (petak) išli smo na terensku nastavu u Zagreb. Terensku nastavu smo započeli posjetom Hrvatskom narodnom kazalištu u kojem smo razgledali mnoge prostorije, a najviše su me se dojmile prostorije kojima se glumci i glumice šminkaju i pripremaju za predstave, kao i prostorije u kojima se šivaju njihovi kostimi. Imali smo priliku i porazgovarati s krojačicama koje su marljivo šivale kostime za novu predstavu.

Nakon toga, otputili smo se u Edukacijski centar Hrvatskog Crvenog križa. Tamo smo naučili kako nekome pružiti prvu pomoć i održati ga živim sve do dolaska hitne pomoći. Razgledali smo i „dark room“ u kojoj smo vidjeli kakve sve štetne stvari ljudi često unose u svoj organizam i postaju ovisni o njima.

Nakon toga tramvajem smo se odvezli do Muzeja iluzija gdje je bilo jako zabavno i zanimljivo. Vodič nam je pokazao nekoliko trikova s kartama.

Naša terenska nastava u Zagrebu završila je ručkom u McDonaldsu i kratkim posjetom shopping centru City Center u kojem smo po prvi puta dobili kratko slobodno vrijeme koje smo iskoristili šećući i kupujući zanimljive stvari.

Oko 20: 00 sati vratili smo se u Ivansku gdje su nas čekali naši roditelji.

Ivan Kralj, 7.a

Interdisciplinarna terenska nastava u Zagrebu

Dana 29. ožujka 2019. godine bili smo na jednodnevnoj terenskoj nastavi u Zagrebu. Tijekom terenske nastave posjetili smo Hrvatsko narodno kazalište, Muzej iluzija i Edukacijski centar Hrvatskog Crvenog križa u kojem smo, osim što smo ga razgledali, sudjelovali i u radionici „Prva pomoć spašava život“.

U Hrvatskom narodnom kazalištu smo razgledali krojačnicu, bili smo na „zapozorju“, gledali smo baletnu probu, a imali smo priliku boraviti i u „zlatnom salonu“ u kojem inače boravi naša predsjednica kada dolazi na predstavu.

U Edukacijskom centru Hrvatskog Crvenog križa smo koristeći lutke naučili kako reanimirati čovjeka, a najzabavniji dio je bio kada smo učili kako svoje prijatelje staviti bočni položaj i tako im pomoći da ostanu živi sve do dolaska hitne pomoći.

U Muzeju iluzija smo vidjeli mnoštvo različitih i zanimljivih iluzija, ali smo i naučili nekoliko trikova. Bilo je odlično!

Na kraju smo otišli u restoran McDonalds u kojem smo ,osim što smo pojeli ono što najviše volimo, se međusobno družili i dijelili dojmove o danu provedenom u Zagrebu.

Gabrijela Kemec, 7.b